Diari Oficial de la Generalitat Valenciana


Sumari del DOGV 6893, del 31-10-2012 (2012/9949)

RESOLUCIÓ de 18 d'octubre de 2012, de la presidenta de l'Agència Valenciana del Turisme, per la qual es deixa sense efecte la Resolució de 9 de maig de 2012, de la presidenta de l'Agència Valenciana del Turisme, per la qual es convoquen sis beques per a la realització de pràctiques professionals en l'Institut Valencià de Tecnologies Turístiques, INVAT.TUR, de l'Agència Valenciana del Turisme durant l'exercici 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6893

Data del DOGV
:   31-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9949


Data del document
:   18-10-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 18 d'octubre de 2012, de la presidenta de l'Agència Valenciana del Turisme, per la qual es deixa sense efecte la Resolució de 9 de maig de 2012, de la presidenta de l'Agència Valenciana del Turisme, per la qual es convoquen sis beques per a la realització de pràctiques professionals en l'Institut Valencià de Tecnologies Turístiques, INVAT.TUR, de l'Agència Valenciana del Turisme durant l'exercici 2012-2013. [2012/9949]  
Per la Resolució de 9 de maig de 2012 de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6.776. de 17 de maig de 2012, es van convocar sis beques per a la realització de pràctiques professionals en l'Institut Valencià de Tecnologies Turístiques, INVAT.TUR, de l'Agència Valenciana del Turisme durant l'exercici 2012-2013.  
De conformitat amb el que preveu l'article 9.4 de la Llei 38/2003 de 17 de novembre, General de Subvencions, l'atorgament d'una subvenció ha de complir, entre d'altres, el requisit d'existència de crèdit adequat i suficient per a atendre les obligacions de contingut econòmic que es deriven de la concessió de la subvenció.  
L'actual crisi econòmica ha donat lloc a un important increment del dèficit públic que ha obligat a adoptar mesures dràstiques i urgents per a contindre'l i reduir-lo, per la qual cosa, dins del marc de mesures que en matèria d'estabilitat i sostenibilitat pressupostària està adoptant la Generalitat, el Consell va prendre el 6 de juliol de 2012 un acord pel qual es declara la no-disponibilitat addicional en la dotació pressupostària a favor de les entitats que es relacionen en el dit acord, i, consegüentment, es reduïx el pressupost assignat a l'Agència Valenciana del Turisme.  
  
Per tant, davant la falta de disponibilitat al programa pressupostari de l'Agència Valenciana del Turisme corresponent a este concepte i tal com es preveu en el resolc tercer de la Resolució de 9 de maig de 2012, es fa necessari deixar sense efecte aquesta convocatòria.  
  
Per tot això, d'acord amb el Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport; d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i vista la proposta de 4 d'octubre de 2012 del director de l'Agència Valenciana del Turisme i de conformitat amb esta, resolc:  
  
  
Primer  
Deixar sense efecte la Resolució de 9 de maig de 2012, de la presidenta de l'Agència Valenciana del Turisme, per la qual es convoquen sis beques per a la realització de pràctiques professionals en l'INVAT.TUR de l'Agència Valenciana del Turisme durant l'exercici 2012-2013.  
  
Segon  
Deixar sense efecte tots els actes administratius derivats de l'aplicació de l'esmentada resolució.  
  
Tercer  
Arxivar, sense més tràmit, les sol·licituds presentades i les actuacions realitzades fins al moment.  
  
Quart  
La present resolució produirà efectes des de la data de la publicació en el Diari Oficial de la Comunitat Valenciana.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius en el termini de dos mesos comptats des de l'endemà que siga publicada, i, potestativament, podrà interposar-se un recurs de reposició davant de la presidenta de l'Agència Valenciana del Turisme en el termini d'un mes a comptar de l'endemà que siga publicada, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 18 d'octubre de 2012.- La presidenta de l'Agència Valenciana del Turisme: Lola Johnson Sastre.